
ECAD4008-C Beth, sut a pham ydw i’n addysgu?

Dyma fy nhargedau o’r aseiniad olaf: 
· Cadw yn dynn at friff yr aseiniad a sicrhau bod yr holl wybodaeth yn berthnasol.

· Cadw enw ysgol yn anhysbys, hyd yn oed yn dy restr gyfeirio lle'n bosibl.

· Cyfeirnodi yn gywir. Nodi enw'r awdur a'r flwyddyn ar yr un llinell â'r frawddeg flaenorol.

· Prawfddarllen dy waith i sicrhau cywirdeb iaith

 Mae’r cwricwlwm newydd i Gymru gan Graham Donaldson yn nodi deuddeg egwyddor addysgeg dylai athrawon ddilyn yn yr ysgolion. Rydw i’n mynd i drafod yr 3 egwyddor addysgeg sydd yn dylanwadu ar ddysgu, y tair egwyddor yw: 
1. Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol.
2. Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb.
3. Mae addysgu a dysgu da yn ymestyn oddi mewn ac ar draws Meysydd Dysgu a Phrofiad.        (Donaldson, 2015, tud 68)

Mae’r cwricwlwm newydd i Gymru yn nodi 4 diben ble bydd ein holl blant a phobl ifanc yn ddysgwyr uchelgeisiol a alluog, unigolion iach a hyderus, gyfranwyr mentrus a chreadigol a dinasyddion egwyddorol, gwybodus.
Dyma rhai esiamplau o sut all ddysgwyr gwneud yr 4 diben:
Mae angen i ddysgwyr uchelgeisiol a alluog allu gosod safonau uchel iddyn nhw ei hunain,  yn chwilio am heriau ac yn ei mwynhau hefyd mae angen iddynt allu cyfathrebu yn effeithiol mewn gwahanol ffurfiau a lleoliadau yn yr Gymraeg ac Saesneg, yn ogystal mae angen iddynt ymchwilio a gwerthuso ei canfyddiadau’n feirniadol ac yn barod i ddysgu trwy gydol eu hoes.  
Mae angen i unigolion iach a hyderus allu meithrin ei lles emosiynol drwy ddatblygu hyder, cadernid ac empathi, hefyd mae angen iddynt gwneud penderfyniadau pwyllog ynghylch ei ffordd o fyw ac yn rheoli risg, yn ogystal mae angen iddynt fod yn barod i fyw bywyd gan wireddu ei dyheadau fel aelodau gwerthfawr o gymdeithas. 
Mae angen i gyfranwyr mentrus allu mynegi syniadau ac emosiynau drwy wahanol gyfryngau, hefyd mae angen iddynt adnabod cyfleoedd ac manteisio arnynt, yn ogystal a fod yn barod i chwarae eu rhan yn llawn yn eu bywyd a’u gwaith. 
Mae angen i ddinasyddion egwyddorol, gwybodus allu parchu anghenion ac hawliau pobl eraill fel aelod o gymdeithas amrywiol, hefyd mae angen iddynt allu dangos eu hymrwymiad i sicrhau cynaliadwyedd y blaned ac yn barod i fod yn ddinasyddion i Gymru a’r byd. 
                                                                                                                   (Llywodraeth Cymru, 2018)
Yn fy ysgol leoliad PAP roedd y disgyblion wedi creu arddangosfa ble roeddent yn tynnu lluniau oedd yn esbonio beth roeddent yn credu oedd yr 4 diben yn golygu er enghraifft gyda’r diben iach a hyderus, roedd rhai disgyblion wedi tynnu llun o chwaraeon neu fwyta’n iach.

Yn y cwricwlwm newydd i Gymru mae yna chwe maes dysgu a phrofiad sef:
· Celfyddydau mynegiannol
· Iechyd a lles
· Dyniaethau
· Ieithoedd, llythrennedd a chyfathrebu
· Mathemateg a rhifedd
· Gwyddoniaeth a thechnoleg
                                                                                                        (Donaldson, 2015, tud.39)

Mae’r Cyfnod Sylfaen yn gwricwlwm statudol i Gymru i bob plentyn rhwng 3 a 7 blwydd oed. Mae’r cyfnod sylfaen yn hybu’r plant i ddefnyddio’i dychymyg a hefyd i fod yn greadigol, er mwyn gwneud dysgu’n hwylus ac yn fwy effeithiol. Mae’n annog plant i archwilio’r byd o’i gwmpas, a deall sut mae pethau’n gweithio drwy gymryd rhan mewn gweithgareddau ymarferol sydd yn berthynas i’w hoed datblygiadol. Mae’r plant yn cael ei herio drwy weithgareddau ymarferol a datblygu eu meddwl gyda chwestiynau penagored, yn ogystal mae plant yn cael ei annog i archwilio cysyniadau a rhannu syniadau er mwyn datrys problemau.    (Blynyddoedd Cynnar Cymru)

Mae yna sawl arddull wahanol o addysgu. Yr arddull gyntaf yw dysgwr gweledol. Mae dysgwyr gweledol yn dysgu trwy weld, felly maent yn dysgu trwy wneud gweithgareddau ar fyrddau gwyn neu wneud gweithgareddau ar y byrddau rhyngweithiol/ cyfrifiadur/ Ipad. Mi fyddai gweithgareddau torri lluniau a gludo neu tynnu lluniau hefyd yn hybu plant sydd yn ddysgwyr gweledol i ddatblygu.
Yr ail arddull dysgu yw dysgwyr clywedol. Mae dysgwyr clywedol yn dysgu drwy glywed felly mi fyddai gweithgareddau fel eistedd ar y mat yn gwrando ar berson yn siarad am y dasg yn hybu’r dysgwyr clywedol i ddatblygu.
Y drydedd arddull dysgu yw dysgwyr geiriol. Mae dysgwyr geiriol yn dysgu drwy siarad felly mi fyddai gweithgareddau fel siarad gyda’i gilydd ac ysgrifennu am y dasg yn hybu’r dysgwyr geiriol i ddatblygu.
Y bedwaredd arddull dysgu yw dysgwyr corfforol. Mae dysgwyr corfforol yn dysgu drwy ddefnyddio ei dwylo neu ei chorff, felly mae gweithgareddau fel chwaraeon ac ymarfer corff neu weithgareddau corfforol, yn hybu’r dysgwyr corfforol i ddatblygu.       (Time 4 learning)
Yn ystod fy PAP, roedd y disgyblion yn cael y cyfle i ddefnyddio pob arddull dysgu er mwyn dewis yr un oedd yn well ganddynt i ddefnyddio.
Dysgu trawsgwricwlaidd yw dysgu sydd yn cynnwys sefydlu patrymau o wybodaeth rhwng gwahanol bynciau academaidd. Mae’n cynnig ffordd greadigol o ddatblygu gwybodaeth, dealltwriaeth a sgiliau ymarferol drwy astudiaethau o bynciau rheng- gysylltiedig.       (Twinkl)
Mae Graham Donaldson yn dweud dylai llythrennedd, rhifedd a chymhwysedd digidol fod yn gyfrifoldebau Trawsgwricwlaidd. Dylai fod plant phobl ifanc yn datblygu lefelau cymhwysedd uchel yn yr agweddau hynny a’u bod  yn cael cyfleodd i’w datblygu, eu hymestyn a’u cymhwyso ar draws y cwricwlwm.                 (Donaldson, 2015, tud.42) 
Roedd fy ysgol leoliad PAP yn dysgu’n drawsgwricwlaidd drwy geisio cynnwys mathemateg neu lythrennedd ym mhob gwers yn y dydd ysgol.
Mae dysgu drwy chwarae yn galluogi plant i ddatblygu sgiliau ieithyddol, ei emosiynau a chreadigrwydd, sgiliau cymdeithasol a deallusol. Mae chwarae yn cymryd rhan tu fewn a thu allan ac yn y gwahanol amgylcheddau hyn mae’r disgyblion yn gallu archwilio a darganfod eu byd uniongyrchol. Mae darparu profiadau o ansawdd uchel i chwarae plant yn ffordd bwysig i oedolion allu cefnogi dysgu’r plant i fod yn bleserus a chyffrous. Pan mae plant yn chwarae maent yn dysgu drwy’r lefel uchaf. Mae chwarae yn gallu ymestyn rhai meysydd dysgu.  (Early years matters)

Enghraifft o ddysgu trwy chwarae yn fy lleoliad PAP yw roedd y plant yn gallu mynd i’r cornel adeiladu er mwyn creu tŷ ond roedd angen i’r plant defnyddio geiriau newydd fel hyd, lled ac uchder.

Yng nghanol cynllunio yn y Cyfnod Sylfaen mae’r plentyn, mae arsylwi a monitro beth mae’r plant yn dewis gwneud, ei diddordebau ac yr adnoddau maent yn dewis yn galluogi athrawon cael tystiolaeth am y plentyn unigol. Mae arsylwadau am yr plant yn galluogi athrawon i gynllunio camau nesaf y plant ac mae cynllunio effeithiol yn gallu cefnogi ac ymestyn diddordeb cyfredol ac arddulliau dysgu’r plant.                    (early years careers)

Enghraifft o gynllunio tra bod y plentyn yn ganolog yw, yn ystod fy PAP ar bob ddydd Mercher, roedd yr athro dosbarth yn creu diagram corryn gyda’r thema yn y canol. Roedd y plant yn cael dewis pa heriau roeddent eisiau gwneud yn ystod yr wythnos, yna roedd yr athro yn dewis dwy her- un iaith ac un mathemategol ac roedd y plant yn gwneud yr heriau hyn yn annibynnol. 

Mae llais y plentyn yn bwysig iawn yn ein hysgolion, mae Estyn yn dweud bod ysgolion sydd yn rhoi llais cryf i’r plant ac yn ei chynnwys i wneud penderfyniadau gyda phedwar nodwedd sydd yn gyffredin. Yn yr ysgolion hyn mae cyfraniad y plant yn annatod i weledigaeth ac ethos yr ysgol, hefyd mae strwythur clir yn ei lle er mwyn cipio syniadau’r plant. Mae plant yn cael ystod o gyfleoedd i ddylanwadu ar benderfyniadau sydd yn effeithio arnynt ac yn olaf mae gan staff a disgyblion mynediad i hyfforddiant o ansawdd da i’w helpu datblygu sgiliau sydd arnynt er mwyn bod llais y plant yn cael ei glywed.
Dywedodd Meilyr Rowlands, prif arolygydd:
“A strong pupil voice has clear benefits for both schools and learners. I urge all schools to read the good practice found in this report to help them improve the impact of making pupils’ voices heard.”
(Estyn, 2016)
Yn fy ysgol leoliad roedd hawliau’r plant ar bob bwrdd arddangosfa, ac roedd poster ar y wal er mwyn bod y plant yn gallu darllen yr hawliau pob dydd wrth ddod mewn i’r dosbarth. Roedd pob disgybl yn gwybod am yr hawliau a bod llais y plentyn yn bwysig.  

Mae plant a phobl ifanc gyda 42 hawl o dan yr UNCRC, mae’r 42 hawl hyn yn galluogi plant a phobl ifanc i dyfu i fod yn iach, hapus a diogel. Yn 2011 Cymru oedd y wlad gyntaf i wneud yr UNCRC yn rhan o’i gyfraith ddomestig. Mae erthygl 12 o’r UNCRC yn nodi bod hawl gyda phlant a phobl ifanc dweud beth maent yn credu dylai digwydd a bod pobl yn gwrando arnynt.                           (Comisiynydd plant Cymru)
Mae ysgol yn Sir Benfro wedi cyflwyno nifer o strategaethau sydd yn annog y disgyblion i fod  yn ddysgwyr annibynnol. Er mwyn i’r plant fod yn gyfrifol am ddysgu ei hunain a dod yn fwy medrus i asesu ei gwaith eu hunain, cyflwynodd yr ysgol y strategaethau, dyma rhai o’r strategaethau:
· Annog disgyblion i ofyn am adborth gan eu hathrawon ac ymateb yn effeithiol, yn bwysicach byth, annog plant i roi adborth am eu haddysg.
· Annog disgyblion i weld dysgu fel gwaith caled, gyda’r meddylfryd i dyfu ac awydd i lwyddo.
· Annog disgyblion i ddeall beth yw’r bwriadau dysgu a phwysigrwydd cael ei herio gan y meini prawf llwyddiant.
Trwy ddefnyddio’r dull hwn gall disgyblion ddysgu’n fwy annibynnol a gallent fynegi beth maent yn ei ddysgu a pham. Gall disgyblion osod eu nodau eu hunain ac maent yn dyheu am her, mae disgyblion eisiau llwyddo yn eu dysgu ac maent yn adnabod ffyrdd effeithiol o symud ymlaen ac mae’r disgyblion yn gwybod yn dda iawn beth yw eu hanghenion dysgu.   (Estyn, 2016) 
Yn fy ysgol leoliad PAP, fe welais arferion da o ddysgu effeithiol a chynllunio fel tim. Roedd yr athro dosbarth yn dysgu’n effeithiol drwy wrando ar beth oedd gan y plant i’w ddweud a rhoi digon o amser i’r plant siarad gyda nhw a gwneud partneriaeth adref/ysgol effeithiol drwy bob bore mae’r athro dosbarth yn croesawi’r plant mewn i’r dosbarth ac os oes unrhyw beth yn poeni’r rhieni, gallent siarad gyda’r athro yn y bore neu wrth fynd allan a’r plant i’r iet ysgol yn y prynhawn i fynd adref, mae yna gyfle eto i’r rhieni siarad gyda’r athro dosbarth. Roedd arfer da gyda’r staff o gynllunio fel tim oherwydd roedd yna dau ddosbarth o flwyddyn 2,felly roedd yr athro ac athrawes o’r ddau ddosbarth a’r gweinyddesau yn cynnal sesiwn cynllunio bob nos Fercher ar ôl ysgol. Yn y sesiwn roedd yr athrawon yn siarad gyda’r gweinyddesau am ba heriau a pa weithgareddau byddai’r plant yn gwneud yn ystod yr wythnos ganlynol oherwydd roedd y ddau ddosbarth yn gorfod gwneud yr un sesiynau a’r un gwaith. 
Mae yna driongl cynllunio sydd yn dangos i’r athrawon fel mae angen cynllunio, mae’r triongl yn dechrau ben i waered, ar y gwaelod mae darpariaeth barhaus, yna mae cyfoethogi’r ddarpariaeth yna ar y top mae tasg ffocws. Dylai athrawon ddechrau ar y gwaelod gyda darpariaeth barhaus, yna gweithio’i ffordd i fyny at dasg ffocws.  
Darpariaeth barhaus yw adnoddau sydd yn y dosbarth er mwyn i ddisgyblion allu rhyngweithio’n greadigol. Y syniad o ddarpariaeth barhaus yw ei fod yn annog disgyblion i ddysgu yn absenoldeb o athrawon.  (Twinkl)
Cyfoethogi’r ddarpariaeth yw bod thema yn cael ei ychwanegu ar gyfer y ddarpariaeth barhaus, enghraifft o hyn yw bod niwmicons yn yr ardal mathemateg a bod y plant yn gwneud symiau gan ddefnyddio’r miwmicons, enghraifft o hyn yw cael darn niwmicon dau a darn niwmicon 5 ac yn ei adio er mwyn creu darn saith.  (Cornerstones)
Tasg ffocws yw ble mae’r athrawon yn gosod gwaith i’r plant ac mae plant yn gwneud y gwaith er mwyn iddynt allu datblygu ei sgiliau, mae’r tasgau ffocws yn cael ei gwneud ar wahanol lefelau. Enghraifft o hyn yw roedd fy lleoliad PAP yn rhoi’r disgyblion mewn i 3 grŵp sef deilliant 4, deilliant 5 a deilliant 6. Roedd y gwaith yr un peth ond ar lefelau gwahanol. 
 Fe wnaeth Carol Dweck datblygu theori ar gymhelliant disgyblion, adeiladu ar waith eraill, yn benodol ar theori priodoli. Mae theori Carol Dweck yn rhoi disgyblion mewn i 2 grŵp sydd yn seiliedig ar theori’r disgyblion am allu ei hun. Y grŵp cyntaf yw damcaniaethwyr cyniferydd cudd-wybodaeth sefydlog, mae’r disgyblion yn y grŵp hwn yn credu bod ei gallu yn sefydlog ac mae ychydig iawn y gallent ei wneud i’w wella. Maent yn credu ei fod yn y gennyn. Yr ail grŵp yw damcaniaethwyr posib heb ei gyffwrdd, mae’r disgyblion hyn yn credu bod ei gallu yn dod o addysg maent yn derbyn, ac mae dysgu yn cymryd amser ac ymdrech.   (Teacher’s toolbox)
Loris Malaguzzi dechreuodd Dynesu Reggio Emillia. Reggio Emilia yw addysg gynnar neu athroniaeth cyn-ysgol sydd yn defnyddio pedwar egwyddor allweddol i ffocysu ar ddatblygiad naturiol plant, mae’r dynesu yn blentyn canolog a chyfeiriedig. Y pedwar egwyddor allweddol yw dylai plant cael rhyw fath o ddweud ar beth maent yn dysgu, yn ogystal mae’r synhwyrau yn chwarae rhan fawr yn broses o ddysgu. Yr ail egwyddor yw dylai plant allu cyffwrdd, symud, gwrando, gweld a gwrando er mwyn prosesu rhywbeth yn llawn. Y drydedd egwyddor yw mai plant yn cael ei annog i gyfathrebu gyda phlant eraill a darganfod y byd drwy eitemau a pherthnasoedd. Y bedwaredd egwyddor yw dylai plant gwastad cael ei annog i fynegi ei hun a chael modd a chyfleodd anfeidrol. (very well family)
Roedd Margaret McMillan yn credu bod plant yn dysgu trwy archwilio a byddent yn cyflawni ei photensial llawn trwy brofiadau uniongyrchol a dysgu gweithredol, roeddent yn pwysleisio ar y pwysigrwydd o chwarae rhydd yn enwedig gyda gweithgareddau dŵr a chrefft a chwarae awyr agored. Felly dechreuodd Margaret a’i chwaer Rachel McMillan ysgol feithrin awyr agored a chanolfan hyfforddi.     (Running past)
Tra allan ar leoliad PAP, fe welais lawer o heriau roedd athrawon cyfnod sylfaen yn ei wynebu pob dydd. Roedd 31 o blant yn ddosbarth blwyddyn 2 ac roedd hanner ohonynt yn dod o deuluoedd Saesneg felly roedd yn rhaid i’r athro gwneud cyflwyniad am bob gwers i’r dosbarth cyfan ac roedd yn ei wneud yn y Saesneg ac yn y Gymraeg. Her arall roedd yr athrawon Cyfnod sylfaen yn ei wynebu oedd roedd plant o wahanol ddeilliannau a galluoedd yn yr un dosbarth, felly roedd yr athro yn paratoi 3 gwahanol lefel o waith i bob darn, er enghraifft roedd yr athro yn gwneud 3 gwahanol ddarn o waith ar gyfer mathemateg, a llythrennedd. Her arall roedd yr athrawon yn ei wynebu oedd roedd rhaid i’r plant ddarllen yn yr ysgol pob dydd oherwydd doedd dim llawer ohonynt yn darllen adref, ond yr unig broblem oedd doedd dim digon o amser yn y dydd i ddarllen gyda’r 31 o ddisgyblion.
Fy argymhellion ar gyfer yr her pan mae disgyblion yn dod o deuluoedd Saesneg yw efallai dylai’r athro/ athrawes mynd a’r disgyblion sydd yn dod o deuluoedd Saesneg a gwneud y cyflwyniad yn Gymraeg ac yn Saesneg, tra bod y gweinydd/ gweinyddes yn mynd a’r disgyblion sydd yn dod o deulu Gymraeg i wneud yr un cyflwyniad. Ffordd arall o wneud hyn yw os mae dau ddosbarth yn yr un flwyddyn fel oedd yn fy ysgol leoliad, gallai un dosbarth fod ar gyfer disgyblion sydd yn dod o deuluoedd Saesneg tra bod y dosbarth arall ar gyfer disgyblion o deulu Gymraeg.
Fy argymhellion ar gyfer gwahanol ddeilliannau yn yr un dosbarth yw, os mae gan yr ysgol dau neu dri dosbarth o’r un flwyddyn yna gallai un dosbarth fod ar gyfer pob deilliant. Os nad oes fwy nag un dosbarth o’r un flwyddyn yna os mae gweinyddesau yn y dosbarth fel oedd yn fy ysgol leoliad, allai un gweinydd fynd ag un deilliant, gweinydd arall mynd a deilliant arall tra bod yr athro/athrawes yn ,mynd ag un deilliant.
Fy argymhellion ar gyfer darllen gyda phob disgybl mewn un dydd yw, os mae gweinyddesau yn y dosbarth yna gallent ddarllen gyda’r disgyblion tra bod y plant yn mynd i wneud heriau neu gyfoethogi’r ddarpariaeth neu hyd yn oed gofyn i’r plant deilliant uchaf ddarllen gyda rhai o’r disgyblion deilliant isaf, byddai’r plant yn meddwl bod hyn yn hwyl.
Rwyf wedi dysgu ein bod yn dysgu’r chwe maes dysgu a phrofiad mae Graham Donaldson wedi nodi yn y cwricwlwm newydd i Gymru sef:
· Celfyddydau mynegiannol
· Iechyd a lles
· Dyniaethau
· Ieithoedd, llythrennedd a chyfathrebu
· Mathemateg a rhifedd
· Gwyddoniaeth a thechnoleg
  Gallwn ddysgu’r meysydd dysgu a phrofiad hyn drwy dasgau ffocws/ heriau, cyfoethogi’r ddarpariaeth neu ddarpariaeth barhaus. Rydym yn dysgu’r meysydd dysgu a phrofiad hyn er mwyn datblygu sgiliau’r disgyblion ac er mwyn dysgu sgiliau newydd i’r disgyblion a fydd yn ei chynorthwyo yn y dyfodol.

